wickkiey/tamil-wikipedia-markdown huggingface dataset:
# கூடலூர் (தேனி)


**கூடலூர்**, தேனி மாவட்டத்தில், உத்தமபாளையம் வட்டத்தில் இருக்கும் இரண்டாம்நிலை நகராட்சி ஆகும். இது கம்பம் - குமுளி செல்லும் தேசிய நெடுஞ்சாலையில் உள்ளது.  

## நகராட்சி நிலை
1901ஆம் ஆண்டில் கிராமப் பஞ்சாயத்தாகத் தொடங்கப்பட்ட இந்த ஊர், 1952 ஆம் ஆண்டில் பேரூராட்சி நிலைக்குத் தரம் உயர்த்தப்பட்டது. தமிழ்நாடு அரசின்ஆணை  
(G.O.NO.270 of RD & LA Department RD & LA dated 11.06.04) மூலம் கடந்த 10-07-2004 முதல் மூன்றாம் நிலை நகராட்சியாக தரம் உயர்த்தப்பட்டு செயல்பட்டு தற்போது இரண்டாம் நிலை நகராட்சியாக செயல்பட்டு வருகிறது. இந்நகராட்சி, தேனியிலிருந்து குமுளி (கேரளா) செல்லும் தேசிய நெடுஞ்சாலையில்(NH-220)தமிழ்நாடு மற்றும் கேரளா|கேரளாவின் எல்லைப் பகுதியில் உள்ள நகராட்சி இது. இந்நகராட்சியில் மேலக்கூடலூர், கீழக்கூடலூர், லோயர்கேம்ப் என்கிற மூன்று ஊர்கள் இணைக்கப்பட்டுள்ளது.  

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 12,001 குடும்பங்களையம் கொண்ட இந்நகரத்தின் மக்கள்தொகை 41,915 ஆகும். அதில் 20,895 ஆண்களும், 21,020 பெண்களும் உள்ளனர். இந்நகரத்தின் எழுத்தறிவு 72.6% மற்றும் பாலின விகிதம்ஆண்களுக்கு, 1,006 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 3355 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 2,769 மற்றும் 233 ஆகவுள்ளனர். மக்கள்தொகையில் இந்துக்கள் 92.31%, இசுலாமியர்கள் 5.25% , கிறித்தவர்கள் 2.34% மற்றும் பிறர் 0.02% ஆகவுள்ளனர்.(2021 காெரானா காரணமாக கூடலூர் நகராட்சியில் மக்கள் தாெகை கணக்கெடுப்பு எடுக்கப்படவில்லை, இருப்பினும் தாேராயமாக 56000 இருக்கலாம் என கணிக்கப்படுகிறது)  

## ஊரின் சிறப்பு
தமிழ்நாடும்,கேரளமும் கூடும் ஊரக எல்லையில் அமைந்து இருப்பதால் இவ்வூர் கூடலூர் என அழைக்கப்படுகிறது. கூடலூர் நகராட்சி மேற்குத்தாெடர்ச்சி மலையின் அடிவாரத்தில் அமைந்து இருப்பதால் இயற்கையான சூழ்நிலையைப் பெற்றுள்ளது..  

- இங்கு முல்லைப் பெரியாறு அணையை கட்டிய கர்னல் ஜான் பென்னி குவிக் அவர்களுக்கு மணிமண்டபம் அமைந்துள்ளது.
- சுமார் 500 ஆண்டுகள் பழமையான ஈஸ்வரன் காேவில்; விதைப்பண்ணை செல்லும் வழியில் தாமரைக்குளம் பகுதியில் அமைந்துள்ளது. இக்காேவிலை இப்பகுதியை ஆண்ட பூஞ்சாறு தம்புரான் என்ற குறுநில மன்னன் கட்டினார் என கூறப்படுகிறது
- கூடலூர் வனப்பகுதி பளியன்குடியில் இருந்து 6 கிலாே மீட்டர் தாெலைவில் மங்கள தேவி கண்ணகி காேவில் அமைந்துள்ளது.
- இப்பகுதியில் பன்னீர் திராட்சை அதிகம் சாகுபடி செய்யப்படுகிறது.

## அரசு அலுவகங்கள்
கூடலூர் to KG பட்டி, KM பட்டி செல்லும் சாலையில் கீழக்கூடலூர் பகுதியில் கூடலூர் தெற்கு காவல் நிலையம், நகராட்சி அலுவலகம், கிராம நிர்வாக அலுவலகம், கால்நடை மருத்துவமனை, அரசு விதைப்பண்ணை ஆகியவை அமைந்துள்ளது.  

## பள்ளிகள்
- என்.எஸ்.கே. பொன்னையா கவுண்டர் மேல்நிலைப்பள்ளி
- ராஜாங்கம் நினைவு அரசு கள்ளர் மேல்நிலைப்பள்ளி
- திருவள்ளுவர் மேல்நிலைப்பள்ளி
- வ.உ.சி. நடுநிலைப்பள்ளி
- இந்து நடுநிலைப்பள்ளி
- பூங்கா அரசு நடுநிலைப்பள்ளி
- அரசு கள்ளர் தாெடக்கப்பள்ளி
- ஊ ஒ ஆரம்பப் பள்ளி
- காமாட்சி அம்மன் தாெடக்கப்பள்ளி

## வழிப்பாட்டுத் தலங்கள்
- முருகன் காேவில். (NSK பெட்ராேல் பம்ப் to KM பட்டி செல்லும் சாலையில் அமைந்துள்ளது.)
- பகவதி அம்மன் காேவில், வழிவிடு முருகன் காேவில். (கூடலூர் to குமுளி செல்லும் பாதை)
- பள்ளிவாசல் (கிழக்கு மெயின் பஜாரில் அமைந்துள்ளது)
- C S I தேவாலயம், RC தேவாலயம் (கீழக்கூடலூர் 5 வார்டில் அமைந்துள்ளது)
# ப. அருளி

**அருளியார்** என அறியப்படும் **ப. அருளி** (பிறப்பு 17 சூன் 1950), புதுச்சேரியைச் சேர்ந்த தமிழ்ச் சொல்லாய்வறிஞர் ஆவார்.  

## வாழ்க்கைக் குறிப்பு
17 சூன் 1950 அன்று பிறந்த அருளியார் வணிகவியல், சட்டம் பயின்றவர். வழக்கறிஞராக 1980 முதல் 1984 வரை பணியாற்றியுள்ளார்.  

## கல்விப்பணி
தஞ்சைத் தமிழ்ப் பல்கலைக்கழகத்தில் இவருக்கென்றே தனித்துறையை அரசு உருவாக்கியது. ப. அருளி தமிழ்ப் பல்கலைக்கழகத்தின் விருந்து தகைமையாளராக 1980 முதல் 1984 வரையிலும் (Honorary - Fellow) ஆய்வறிஞராக 1995 முதல் 2007 வரையிலும் (Scholastic Researcher) பேராசிரியராக 2007 முதல் 2010 வரையும் பணிபுரிந்துள்ளார்.  

இவர் தேவநேயப் பாவாணர், பெருஞ்சித்திரனார் ஆகியோரின் கொள்கைகளில் ஆழ்ந்த ஈடுபாடு கொண்டவர். தமிழ் வேர்ச்சொல் ஆய்வுகளில் புலமை பெற்றவர். தூய தமிழில் உரையாற்றுவதால் தமிழகத்திலும், அயல்நாடுகளிலும் புகழ்பெற்ற பேச்சாளராக விளங்குபவர். தமிழினத் தொண்டியக்கம் நிறுவி, குமுகத் தொண்டாற்றுபவர். தஞ்சைத் தமிழ்ப் பல்கலைக்கழகத்தின் தூயதமிழ்- சொல்லாக்க அகரமுதலித் துறையின் தலைவராகப் பணிபுரிந்துள்ளார். இவர் 20 க்கும் மேற்பட்ட நூல்களையும் 250 க்கும் மேற்பட்ட கட்டுரைகளையும் இயற்றியுள்ளார். நூற்றுக்கணக்கான பல்கலைக்கழக ஆய்வரங்கங்களில் ஆய்வுரைகளை வழங்கியுள்ளார்  

## எழுதியுள்ள நூல்கள்
| 1979 | நிறைந்தேன்! | கவிதைத் தொகுப்பு |
| --- | --- | --- |
| தகுதி | மொழியாய்வுக் கட்டுரை |  |
| 1981 | சிங்கள அமர்க்களம் |  |
| 1982 | அயற்சொல் அகராதி!... | அகரமுதலி |
| 1983 | இவை தமிழல்ல!... |  |
| இந்திய அரசே இன்னுமா உறக்கம்? |  |  |
| 1985 | தமிழ் சமற்கிருதம் மற்றும் பிற இந்திய மொழிகளின் நிறுவனங்களில்
அருளி ஆற்றிய மொழியியல் உரைகள் (ஐந்து தொகுதிகள்) |  |
| 1988 | இரு வானொலி உரைகள் |  |
| 1989 | பெற்றோரைப்பற்றி! |  |
| 1992 | யா! (ஒரு வேர்ச்சொல் விளக்கம்) |  |
| தென்மொழி<nowiki/>யின் தொண்டு (இதன் தொடக்கக் காலம் பற்றிய ஒரு மேற்பார்வை) |  |  |
| அச்சங்களும்-வெறிகளும் - ஓர் அகரமுதலி
(Dictionary of Phobias and Manias) | அகரமுதலி |  |
| 2002 | அருங்கலைச்சொல் அகரமுதலி
Dictionary of Technical Terms | அகரமுதலி |
| 2005 | நம் செம்மொழி |  |
| 2006 | நம் இன்பியல் குறள்மறை கூறும் இல்வாழ்வு
(விரிவாக்கச் செம்பதிப்பு) |  |
| 2007 | இவை தமிழல்ல என்னும் அயற்சொல் அகராதி
(நான்கு தொகுதிகள்) | அகரமுதலி |
| நான் முன்னுரைத்த முன்னுரைகள்
(இரு தொகுதிகள்) |  |  |
| வேரும் விரிவும் (வேர்ச்சொல்லியல் கட்டுரைகள்)
(இரு தொகுதிகள்) |  |  |
| மரம்-செடி-கொடி-வேர்
(இரு தொகுதிகள்) |  |  |
| 2016 | Original Origines, Voume 1, |  |
| 2017 | Original Origines, Voume 2,
==விருதுகள்==
2023 தேவநேயப் பாவாணர் விருது |  |
# கு. அரசேந்திரன்


முனைவர் **கு. அரசேந்திரன்** இந்தியா, தமிழ்நாட்டில் அறியப்பட்ட ஒரு எழுத்தாளரும் ஆய்வாளரும் ஆவார்.  

## வாழ்க்கை வரலாறு
இவர் கங்கைகொண்டசோழபுரத்தின் அருகில் உள்ள கொக்கரணை என்ற சிற்றூரில் பிறந்தவர். இவர் தந்தையார் பெயர் குருசாமி என்பதாகும். உள்கோட்டையில் தொடக்க, உயர்நிலைக்கல்வி பயின்ற இவர் பூண்டி திருபுட்பம் கல்லூரி, அண்ணாமலைப் பல்கலைக் கழகத்தில் கல்வி பயின்றவர். அண்ணாமலைப் பல்கலைக்கழகத்தில் கம்பராமாயணத்தில் உவமைகள் என்னும் பொருளில் ஆய்வு செய்து முனைவர் பட்டம் பெற்றவர். படிக்கும் காலத்தில் தென்மொழி ஏடுகளைக் கற்றும் பாவாணர், பெருஞ்சித்திரனார் கொள்கைகளில் ஈர்ப்புண்டும் தமிழாய்வு செய்தவர். சொல்லாய்வறிஞரான இவர் கால் அடி தாள் சொல் வரலாறு, உலகம் பரவிய தமிழின் வேர்-கல், உயிர்க்கதறல் (பாட்டு நூல்)உள்ளிட்டவை புகழ் பெற்ற நூல்களாகும். வேர்ச்சொல்லாய்வில் தொடர்ந்து ஈடுபட்டு வரும் இவர் சென்னைக் கிறித்தவக் கல்லூரியில் தமிழ்ப் பேராசிரியராகப் பணிபுரிந்து பின் தமிழ்த்துறைத் தலைவராக பணியாற்றி 2014இல் பணி ஓய்வு பெற்றார். 2022இல் (2021ம் ஆண்டுக்கான விருது) இவருக்கு தமிழ்நாடு அரசு தேவநேயப் பாவாணர் விருதினை வழங்கி கௌரவித்தது.ஈழத்து மூத்த தமிழ் அரசியல்வாதியான மா. க. ஈழவேந்தனின் மகள் யாழினி இவரின் வாழ்க்கைத் துணைவி ஆவார். சென்னை தாம்பரம் அடுத்த சிட்லப்பாக்கத்தில் வாழ்ந்து வருகிறார்.  

## சுழியம் சொல் ஆராய்ச்சி
உலகின் பயன்படும் சுழியம் (Zero) எனும் சொல் பயன்பாட்டின் மூலம் இந்தியா என்று குறிக்கப்பட்டாலும், அது தமிழ் வழக்கில் இருந்தே தோன்றியது என்பதை தனது ஆராய்ச்சிகள் ஊடாக வெளிப்படுத்தியவர் ஆவார். சொல்லாய்வறிஞர் அருளியாரின் வேர்ச்சொல் ஆய்வுக்கட்டுரைகளில் விளக்கப்பட்ட சுழியம் பற்றிய ஆய்வை மேலும் விளக்கப்படுத்திய அறிஞர் ஆவார். இவர் பல நூல்களை எழுதியுள்ளார்.
# இரா. இளங்குமரன்



***செந்தமிழ் அந்தணர்*** என்று அழைக்கப்படும் புலவர் **இரா. இளங்குமரனார்** (சனவரி 30, 1927 - சூலை 25, 2021) ஒரு தமிழ் அறிஞர். பள்ளி ஆசிரியராகப் பணியாற்றிய இவர், பின்னர் நூலாசிரியர், பாவலர், பதிப்பாசிரியர், உரையாசிரியர், தொகுப்பாசிரியர், இதழாசிரியர், உரையாளர் எனப் பலபணிகளையும் செய்துள்ளார். புலவர் இளங்குமரனார் எழுதிய நூல்களை தமிழக அரசு நாட்டுடமையாக்கியுள்ளது.  

## பிறப்பு

இளங்குமரானார் திருநெல்வேலி மாவட்டம் **வாழவந்தாள்புரம்** என்னும் சிற்றூரில் 1927 சனவரி 30 அன்று பிறந்தார். அவரின் தந்தையார் **படிக்கராமர்**, தாய் **வாழவந்தம்மையார்** ஆவார். 1946 ஏப்ரல் 8-இல் முதல் ஆசிரியராகப் பணியாற்றத் தொடங்கினார். பின்னர்த் தனியே தமிழ் கற்று சென்னைப் பல்கலைக்கழகத்தின் வழியாக 1951-ஆம் ஆண்டில் புலவர் தேர்வில் முதல் வகுப்பில் தேர்ச்சி பெற்றார். பள்ளிப்பருவத்தில் சொற்பொழிவாற்றும் திறனும் பாடலியற்றும் திறனும் பெற்றிருந்த **இவர் இயற்றிய குண்டலகேசி** என்னும் **காவியம்** 1958-ஆம் ஆண்டு மதுரை அங்கயற்கண்ணி ஆலயத்தில் அரங்கேற்றப்பட்டது.  

திருச்சிக்கு அருகில் அல்லூரில் **திருவள்ளுவர் தவச்சாலையும்,** **பாவாணர் நூலகமும்** அமைத்துள்ளார் .
# வார்ப்புரு:காற்பந்தாட்ட பெட்டி ஆரம்பம்/doc



காற்பந்தாட்ட வார்ப்புருக்களை கட்டுரைகளில் இணைக்க மற்றும் உபயோகிக்கலாம்.  

### Usage

கட்டுரையில் மற்றும் நடுவே இந்த வார்ப்புருவை , இவ்வாறு பொருத்தவும்:  
:<code></code>  
:<code></code>  
:<code></code>  

அந்த கட்டுரையில் ஏற்கனவே இதுப்போல் வார்ப்புருக்கள் இருப்பின், மற்றும் ,இவ்வாறு பொருத்தலாம்:  
:<code></code>  
:<code></code>  
:<code></code>  
:<code></code>  

<includeonly>  

</includeonly>
# வார்ப்புரு:ஆலன் மூர்

<noinclude>  
The parameter: **<tt>|type = </tt>** can be added to the template. Setting include:  
- "book" which will place the article into :Category:Books by Alan Moore,
- "comic" which will place the article into :Category:Comics by Alan Moore, and
- "work" which will place the article into :Category:Works by Alan Moore,

Please note that:  
- The sorting will be by the pagename or the default set with .
- With normal placement of the navigation template, the category will *precede* "manually" added categories. Care should be taken.

</noinclude>
# தமிழ் விக்சனரி


**தமிழ் விக்சனரி** என்பது சொற்களுக்கான பொருள், அவற்றின் மூலம், ஒலிப்பு (பலுக்கல்;உச்சரிப்பு), எடுத்துக்காட்டு வாக்கியங்கள் தொடர்கள் முதலியவற்றை உள்ளடக்கிய, கட்டற்ற பன்மொழி அகரமுதலியொன்றைக் கூட்டு முயற்சியில் உருவாக்கும் ஒரு திட்டமாகும். தமிழ்-தமிழ், ஆங்கிலம்-தமிழ், தமிழ்-ஆங்கிலம் மட்டும் அல்லாமல் பிரன்சிய மொழி, சிங்களம், மலேய மொழி போன்ற பிற மொழிச் சொற்களிலும் இதில் விளக்கம் பெற முடியும். இத்திட்டம் விக்கியூடக நிறுவனத்தின் தமிழ் திட்டங்களில் ஒன்றாக, 2004 ஆம் ஆண்டு, சூலை 24 நாளன்று தொடங்கப்பட்டது.  

## புள்ளிவிபரங்கள்
- சொற்கள்: 2,42,970
# தமிழ் இணையக் கல்விக்கழகம் கலைச்சொற்கள்


**தமிழ் இணையப் பல்கலைக்கழகம் கலைச்சொற்கள்** என்பது தமிழ் துறைசார் கலைச்சொற்களின் மின்னகராதி. பல்வேறு இடங்களில் தொகுக்கப்பட்ட கலைச்சொற்கள் பட்டியல்களாக இங்கு கிடைக்கின்றன. இந்த கலைச்சொற்கள் தானியங்கி மூலம் தமிழ் விக்சனரியிலும் சேர்க்கப்பட்டுள்ளன.  

## முதன்மைத் துறைகள்
- இயற்பியல்
- வேதியியல்
- கணிதவியல்
- புள்ளியியல்
- உயிரியல்
- கால்நடைவளம்
- மீன்வளம்
- பொறியியல் உடன் தொழில்நுட்பவியல்
- கணினியியல், தகவல் தொழில்நுட்பவியல்
- வேளாண்மையியல்
- வேளாண்மைப் பொறியியல்
- உயிரித் தொழில் நுட்பவியல்
- மருத்துவவியல்
- உளவியல்
- கால்நடை மருத்துவவியல்
- வாழ்வியல்(சமூகவியல், மானிடவியல், மொழியியல், மெய்யியல்,வரலாறு, தொல்லியல், கல்வெட்டியல்)
- மனை இயல்
- சட்டவியல்(ஆட்சியியல் உட்பட)
- மேலாண்மை
- புவியியல்
- சூழலியல்
- கானியல்
- வானியல்
# தமிழ் மின்னகராதி

**தமிழ் மின்னகராதி** என்பது கணினியில், செல்பேசி போன்ற கருவிகளில், இணையத்தில் கிடைக்கும் தமிழ்ச் சொற்களுக்கு பொருள் தரும் மின்னகராதி. பிறமொழிச் சொற்களுக்கு தமிழில், தமிழ்ச் சொற்களுக்கு தமிழில், தமிழ்ச் சொற்களுக்கு பிற மொழிகளில் என பல வழிகளில் பொருள் தருமாறு மின்னகராதிகள் அமையலாம். வேகமாக உருவாக்கப்படும் அறிவியல் தொழில்நுட்ப கலைச்சொற்களை தமிழிலும் உருவாக்கி, பகிர்ந்து, பயன்படுத்த தமிழ் மின்னகராதிகள் சிறப்பாகப் பயன்படுகின்றன.  

## பட்டியல்
- தமிழ் விக்சனரி
- தமிழ் இணையப் பல்கலைக்கழகம் கலைச்சொற்கள்
- பழனியப்பா மின்னகராதி
- தமிழ் கணிமை கலைச்சொற்கள் (மின்னகராதி)
- ஆங்கிலம் தமிழ் யேர்மன் மின்னகராதி
- கிரியாவின் தற்காலத் தமிழ் அகராதி
- ஆங்கிலம் தமிழ் சிங்களம் மின்னகராதி
- தனித்தமிழகராதிக்களஞ்சியம்

## இவற்றையும் பாக்க
- விக்கிப்பீடியா:கலைச்சொல் செயல்பாடுகள் ஒருங்கிணைவு
# வீ ஃபோர் வென்டேட்டா


ஆலன் மூரால் எழுதப்பட்டு,டேவிட் லாயிட் வரையப்பட்ட வரைக்கதை புத்தக தொடரே **வீ ஃபோர் வென்டேட்டா**. கூச்சல் குழப்பம் மிகுந்த வருங்கால ஐக்கிய ராஜ்ஜியத்தில் நடக்கும் கதை தான் இந்த பத்து-பிரதிகளில் வெளியான **வீ ஃபோர் வென்டேட்டா**. *வீ* என்கிற ஓர் புதிரான அரசின்மைவாதி ,அராஜக அரசை வீழ்த்த எடுக்கும் முயற்சிகளே இதன் கதை.  

இந்த தொடர் நடைபெறுவது ஓர் அணுஆயுத போருக்கு பின் உலகின் மற்ற பகுதிகள் அழிந்து மீதமிருந்த பிரிட்டனில்.*நோர்ஸ்பயர்* எனும் ஓர் அராஜக கட்சி ஆட்சியை பிடிக்கிறது. *வீ*' என்கிற ஒரு அரசின்மை புரட்சியாளர் கய் பாக்ஸ் முகமூடி அணிந்து, அவ்வரசை வீழ்த்த ஓர் மாப்பெரும்,வன்முறையுடன் கூடிய ஓர் பிரச்சாரம் செய்கிறான். வார்னர் சகோதரர்கள் இதே புத்தகத்தை மையமாக கொண்ட திரைப்படமொன்றை 2005-ஆம் ஆண்டு வெளியிட்டனர்.
# டேவிட் லாயிட் (வரைக்கதை ஓவியர்)



**டேவிட் லாயிட்** என்பவர் ஆங்கிலேய நாட்டு வரைகதை கலைஞர், எழுதுகோலாளர் மற்றும் மைதீட்டுபவர் ஆவார். இவர் மார்வெல் காமிக்ஸ் மீநாயகன்களான நைட் ரேவன் மற்றும் வீ ப்போர் வெண்டேட்டா ஆகிய கதாபாத்திரங்களுக்கு ஓவிய கலைஞராக பணிபுரிந்துள்ளார். இவர் 1950 ஆம் ஆண்டில் லண்டனில் உள்ள என்ஃபீல்டில் பிறந்தார்.  

## தொழில்
டேவிட் லாயிட் 1970 களின் பிற்பகுதியில் வரைகதை துறையில் பணியாற்றத் தொடங்கினார், ஹால்ஸ் ஆஃப் ஹாரர் என்ற தொலைக்காட்சி மற்றும் பல மார்வெல் யுகே வரைகதைகளில் பணிபுரிந்துள்ளார்.
# இந்நேரம் (செய்தி இணையதளம்)



**இந்நேரம்.காம்** தமிழகத்திலிருந்து வெளியாகும் ஒரு தமிழ்ச் செய்தித் தளம் ஆகும்.  
இது 2009ஆம் ஆண்டு தொடங்கப்பட்டது. சர்வதேச அளவில் செய்தியாளர்களைக் கொண்டு இந்நேரம்.காம் பதிப்பிக்கப்படுகிறது. இதன் ஆசிரியர் அழகப்பன்.  

## சிறப்புகள்

- பன்னாட்டுச் செய்தியாளர்களைக் கொண்ட இத்தளம் <math>24</math><math>\times</math><math>7</math> என்ற அடிப்படையில் செய்திகளை வழங்குகிறது.
- இணையதளமானது முழுவதும் தமிழிலேயே வடிவமைக்கப்பட்டிருக்கிறது.
- அரசியல் தொடர்பான செய்திகளை நடுநிலையாக வெளியிடலை குறிக்கோளாகக் கொண்டுள்ளது.
- அதிக எண்ணிக்கையில் பயனர்களைக் கொண்ட தளமாகக் குறிப்பிடப்படுகிறது.
- எளிய தமிழ்ச் சொல் பயன்பாடும், வாசகர் கருத்தறியும் வசதியும் கொண்டுள்ளது.

## பகுதிகள்
| **குறுஞ்செய்திகள்** | செய்திகள் |  |
| --- | --- | --- |
| **கட்டுரைகள்** | அறிவியல், நுட்பம், மருத்துவம், வாசகர் கட்டுரைகள், வேலை வாய்ப்புச் செய்திகள் |  |
| **தொடர்கள்** | வணங்காமுடி பதில்கள், மனம் மகிழுங்கள், ரஸ்ஸலின் அலசல், க்ராஃபிக்ஸ் |  |
| **தொகுப்புகள்** | திரட்டிகள், கல்வி |  |
| **விமர்சனம்** | அரசியல், சினிமா |  |
| **செய்திமடல்** | இலவச மின்னஞ்சல்களில் செய்திகள் | } |

### பிற பகுதிகள்
- அப்படிப் போடு!
- ஓட்டுப் போட்டாச்சா?
- எக்ஸ்சேஞ்ச் ரேட்
- வேலை வாய்ப்புச் செய்திகள்
- புகார்ப் பெட்டி
- வாசகர் எண்ணம்
- தகவல் பலகை -
- மீடியா சர்க்கிள் -
# விக்கிப்பீடியா:உங்களுக்குத் தெரியுமா/டிசம்பர் 13, 2009


- டிசம்பர் 5, 1969 இல் அமெரிக்க படைத்துறையின் உயர் ஆய்வு திட்டங்கள் நிறுவனத்தால் (DARPA) நான்கு கணினிகள் இணைககப்பட்டு முதன் முதலாக **இணையம்** உருவாக்கப்பட்டது.
- **கடற்குதிரைக்** குடும்பத்தைச் சேர்ந்த குழாய்மீன் இனத்தில் முட்டைகளை ஆண்கள் தம் உடலுள் சுமக்கின்றன. அவை அவ்வாறு கருவுற்றிருக்கையில் சில கருக்களை தம் உடலுள் உறிஞ்சிக் கொள்ளும் மாறுபட்ட **தன்னின உண்ணும்** நிகழ்வு அறியப்பட்டுள்ளது.
- 117,000 நபர்களால் பேசப்படும் **கிறீ** (Cree) மொழியே கனடாவில் அதிகம் பேசப்படும் முதற்குடிமக்கள் மொழி.
- **அறிவியல் தமிழ் மன்றம்** என்பது அறிவியல் தமிழை வளர்த்திடும் முயற்சிகளை ஒருங்கிணைக்கவும், திட்டமிட்ட வளர்ச்சிக்கு வழிகாணவும் என தமிழ்நாடு அரசால் ஏற்படுத்தப்பட்ட அமைப்பாகும்.
- **காம சூத்திரம்** (வடமொழி: कामसूत्र) என்பது காமம் தொடர்பான ஒரு பண்டைய வடமொழி நூலாகும்.
# விக்கிப்பீடியா:முதற்பக்கக் கட்டுரைகள்/டிசம்பர் 13, 2009


**திருடப்பட்ட தலைமுறைகள்** (*Stolen Generations*) எனப்படுவது ஆஸ்திரேலியாவில் ஆஸ்திரேலியப் பழங்குடிகள் மற்றும் டொரெஸ் நீரிணை தீவினர்களின் குடும்பங்களில் இருந்து ஆஸ்திரேலிய அரசினாலும் திருச்சபை மடங்களினாலும் அப்போதைய அரசுகளின் இனங்களை ஒன்றிணையச் செய்யும் கொள்கைகளுக்கமைய கிட்டத்தட்ட 1869 முதல் (அதிகாரபூர்வமாக) 1969 வரையான காலப்பகுதிகளில் ஆயிரக்கணக்கில் கட்டாயமாகப் பிரிக்கப்பட்டு எடுத்துச் செல்லப்பட்ட குழந்தைகளின் தலைமுறைகளை அடையாளமிட்டுக் கொடுக்கப்பட்ட பெயராகும். 2008இல் பிரதமர் கெவின் ரட் இந்நடவடிக்கையை ஒரு மனித உரிமை மீறல் என அறிவித்து அத்தலைமுறையினரிடம் பகிரங்க மன்னிப்புக் கோரினார்.  
---

**எறும்பு** குழுவாக வாழும் ஒரு பூச்சியினமாகும். இவை மிகவும் வியக்கவைக்கும் வகையில் ஒழுங்கமைக்கப்பட்ட சமூக வாழ்வைக் கொண்டிருப்பனவாகும். ஒரு குறிப்பிட்ட சமூகத்தில் அல்லது குழுவில் உள்ள எறும்புகள் தமக்கிடையே பரிமாறிக் கொள்ளும் வேதிப்பொருள் வழிப்பட்ட தொடர்பாடலானது மிகவும் சிக்கலானதும், இலகுவில் புரிந்து கொள்ளப்படாததாகவும் இருக்கிறது. 2009 ஆம் ஆண்டு கணக்கெடுப்பின்படி, இவற்றின் எண்ணிக்கை உயர் எல்லையாக, கிட்டத்தட்ட 22,000 இனங்கள் இருப்பதாக அறியப்படுகிறது. எறும்புகளின் மிகவும் ஒழுங்காக கட்டமைக்கப்பட்டிருக்கும் சமூக வாழ்வு, தமது வாழ்விடத்தை தமக்கு ஏற்றவாறு மாற்றியமைக்கும் இயல்பு, தம்மைத்தாமே பாதுகாத்துக் கொள்ளும் திறன் போன்றவையே எறும்புகளின் வெற்றிக்கான காரணங்களாக கருதப்படுகின்றன.
# தில்வாரா கோயில்



**தில்வாரா சமணர் கோவில்** – பொ.ஊ. 11 - 13 ஆம் நூற்றாண்டில் பளிங்கு கற்களால் கட்டப்பட்ட ஜெயின் கோவிலாகும். உலகின் தலை சிறந்த ஜெயின் கோவில்களுள் ஒன்று. இது தாஜ்மகாலின் கட்டிடக்கலைக்கு நிகராக போற்றப்படுகிறது.மனிதனின் கலை வண்ணத்தில் சிறந்த சிற்ப வேலைபாடுகளுடன் பிரமாண்டமாய் விளங்குகிறது. 1219 மீட்டர்(4000 அடி) உயரத்தில், சாலை மற்றும் போக்குவரத்து வசதிகள் இல்லாத போதே, யானைகள் மூலமாக அம்பாஜி மலையிலிருந்து, அபு மலைக்கு பாறைகளை எடுத்து சென்று இந்த அதிசயமான கோவிலை உருவாக்கியுள்ளனர்.  

- ஆதிநாதர் கோவில் / விமல் வஸாஹி கோவில் – 1031 வருடம் கட்டப்பட்ட இந்த முதல் கோவில் ஆதிநாத சுவாமி (ஜைனர்களின் முதலாவது தீர்த்தங்கரர்) க்கு அர்ப்பணிக்கப்பட்டது. இந்த கோவிலில் திறந்த வெளி மண்டபமும் தாழ்வாரமும் பளிங்கு கற்களால் சிற்பங்கள் அழகுற செதுக்கப்பட்டுள்ளன. மொத்தம் உள்ள 54 அறைகளில் 54 ஜைன மகான்களின் சிற்பங்கள் பளிங்கு கற்களால் அழகுற செதுக்கி வைக்கப்பட்டுள்ளன.

மண்டபத்தின் உள் கூரையில் பூக்கள் மற்றும் இலைகள் அழகுற செதுக்கப்பட்டுள்ளன. பெரிய ஹாலின் தூண்கள் ஒவ்வொன்றிலும், பெண்கள் வாத்திய கருவிகள் இசைப்பது போன்று செதுக்கப்பட்டுள்ளன.  

- பார்சுவநாதர் கோவில் / கார்டர் வஸாஹி கோவில் - 1458-59 வருடம் கட்டப்பட்ட இந்த கோவில் நான்கு பெரிய மண்டபங்களை கொண்டது. இந்த கோவில் தில்வாரா ஜெயின் கோவில்களிலேயே உயரமான கோவிலாகும். தூண்கள் ஒவ்வொன்றும் பளிங்கு கற்களால் அழகுற செதுக்கி வைக்கப்பட்டுள்ளது.

- ரிசபதேவர் கோவில் / பித்தல்ஹார் கோவில் – இந்த கோவிலில் சிலைகள் பெரும்பாலும் பித்தளையால் செய்யப்பட்டதனால் பித்தல்ஹார் கோவில் என்று அழைக்கப்படுகிறது. இந்த கோவில் குஜராத் இராச்சியத்தின் மந்திரி பீமா ஷா என்பவரால் கட்டப்பட்டது.

- நேமிநாத்ஜி கோவில் / லுனா வஸாஹி கோவில் – 1230 வருடம் தேஜ்பால் மற்றும் வஸதுபால் என்ற சகோதரர்களால் கட்டப்பட்டது. ஸ்ரீ நேமிநாத்ஜி (ஜைனர்களின் 22 வது தீர்த்தங்கரர்) க்கு அர்ப்பணிக்கப்பட்டது.

இந்த கோவிலில் உள்ள ஒரு மண்டபம் ராக மண்டபம், இதில் 360 ஜைன தீர்த்தங்கரர்களின் சிறிய சிலைகள் பளிங்கு கற்களால் அழகுற செதுக்கி வைக்கப்பட்டுள்ளன. வெள்ளை பளிங்கில் சிறந்த சிற்ப வேலைபாடுகளுக்காக இந்த கோவில், தாஜ்மகாலின் கட்டிட கலைக்கு நிகராக போற்றப்படுகிறது. ஸ்ரீ நேமிநாத்ஜியின் பெரிய சிலை கருப்பு பளிங்கில் செதுக்கி வைக்கப்பட்டுள்ளது.  

## இதனையும் காண்க
- பாலிதானா சமணக் கோயில்கள்
- தரங்கா சமணர் கோயில்கள்
- கிர்நார் சமணர் கோயில்கள்
- சிதறால் மலைக் கோவில்
- ராணக்பூர் சமணர் கோயில்கள்
- மேல் சித்தாமூர் சமணர் கோயில்
- மிர்பூர் சமணக் கோயில்

## படக்காட்சிகள்
# பாரத் இராட்டிர சமிதி



**பாரத் இராட்டிர சமிதி** (*Bharat Rashtra Samithi*, முன்பு "தெலுங்கானா இராட்டிர சமிதி" (*Telangana Rashtra Samithi*) என்பது ஆந்திர மாநிலத்திலிருந்து தனித் தெலுங்கானா மாநிலம் அமைவதற்காக அமைக்கப்பட்ட ஒரு மாநில கட்சி ஆகும். இக்கட்சியை தொடங்கியவர் திரு. கே. சந்திரசேகர ராவ் ஆவார்.  

## அமைப்பின் தோற்ற வரலாறு

தெலுங்கானா இராட்டிர சமிதியின் தலைவர், திரு. கே. சந்திரசேகர ராவ் , கட்சியை தொடங்குவதற்கு முன்பு தெலுங்கு தேசக்கட்சியில் இருந்தார். 2001-ஆம் ஆண்டு அவர் இக்கட்சியை தொடங்கும்போது, ஆந்திர சட்டப்பேரவையில் துணை சபாநாயகராக பதவி வகித்தார். கட்சியை தொடங்கும் போது தனது பதவியை மட்டுமல்லாது ஆந்திர சட்டமன்றத்திலிருந்தும் விலகினார்.  

## தேர்தல்களில் முடிவுகள்
தெலுங்கானா இராட்டிர சமிதி தனித் தெலுங்கானா மாநிலம் கோரி போராடியது மட்டுமல்லாது தேர்தல்களிலும் பங்கேற்றது. முதன்முதலாக 2004ஆம் ஆண்டு நடந்த சட்டமன்றத் தேர்தல்களில் பங்கேற்றது. தொடர்ச்சியான தேர்தல்களில் இக்கட்சிக்கு கிடைத்த இடங்கள் கீழே பட்டியலிடப்பட்டுள்ளன:  
| ஆண்டு | தேர்தல் | வென்றவை | போட்டியிட்டவை | வைப்புத்தொகை இழந்தவை |  |
| --- | --- | --- | --- | --- | --- |
| 2004 | சட்டப்பேரவை | 26 | 54 | 17 |  |
| 2004 | மக்களவை | 5 | 22 | 17 |  |
| 2008 | சட்டப்பேரவை (Bye) | 7 | 16 | 2 |  |
| 2008 | மக்களவை (Bye) | 2 | 4 | 0 |  |
| 2009 | சட்டப்பேரவை | 10 | 45 | 13 |  |
| 2009 | மக்களவை | 2 | 9 | 1 |  |
| 2010 | சட்டப்பேரவை (Bye) | 11 | 11 | 0 |  |
| 2011 | சட்டப்பேரவை (Bye) | 1 | 1 | 0 |  |
| 2012 | சட்டப்பேரவை (Bye) | 4 | 5 | 0 |  |
| 2012 | சட்டப்பேரவை (Bye) | 1 | 1 | 0 |  |
| 2014 | சட்டப்பேரவை | 63 | 119 | 0 |  |
| 2014 | மக்களவை | 11 | 17 | 0 | } |
# வார்ப்புரு:Navbox with collapsible groups



|title = }  
|above = }  
|image = }  
|imageleft = }  

|bodyclass = }  
|titleclass = }  
|aboveclass = }  
|belowclass = }  
|groupclass = }  
|listclass = }  
|imageclass = }  

|style = }}  
|basestyle = }  
|titlestyle = }  
|abovestyle = }  
|belowstyle = }  
|imagestyle = }  
|imageleftstyle = }  

|list1 =  

| }}  
}}  

|list2 =  

| }}  
}}  

|list3 =  

| }}  
}}  

|list4 =  

| }}  
}}  

|list5 =  

| }}  
}}  

|list6 =  

| }}  
}}  

|list7 =  

| }}  
}}  

|list8 =  

| }}  
}}  

|list9 =  

| }}  
}}  

|list10 =  

| }}  
}}  

|list11 =  

| }}  
}}  

|list12 =  

| }}  
}}  

|list13 =  

| }}  
}}  

|list14 =  

| }}  
}}  

|list15 =  

| }}  
}}  

|list16 =  

| }}  
}}  

|list17 =  

| }}  
}}  

|list18 =  

| }}  
}}  

|list19 =  

| }}  
}}  

|list20 =  

| }}  
}}  

|below = }  

}}<noinclude>  

</noinclude>
# சித்த ரகசியம் (நூல்)

சித்த ரகசியம் (நூல்)  

நோய் வராமல் உடலைக் காப்பது, நோய் தீர்க்கும் மூலிகைகள், பத்திய முறைகள், வர்ம மருத்துவம், யோகமுறைகள் என அனைத்தையும் எளிமையாகச் சொல்லும் இந்த சித்த ரகசியம் நூல் சித்த மருத்துவப் பெருமைகளையும் சேர்த்து அளிக்கும் நூலாக 104 பக்கங்களுடன் இந்திய மதிப்பில் ரூபாய் 50 எனும் விலையில் வெளியிடப்பட்டுள்ளது.  

## நூலாசிரியர்

சித்த மருத்துவத் துறையில் பட்டமேற்படிப்பு படித்து அரசு மருத்துவராகப் பணியாற்றி வருகிறார் இந்நூலாசிரியர் மருத்துவர்.பி.சுகுமாரன்.  

## பொருளடக்கம்

1. சித்த மருத்துவம் அறிமுகம்
1. சித்த மருத்துவத்தின் அடிப்படை
1. நோய் நீக்கும் மூலிகைகள்
1. வர்ம மருத்துவம்
1. காயகற்பம்
1. யோக முறைகள்
1. சிறப்பு மூலிகைகள்

எனும் 7 தலைப்புகளில் எளிமையான நடையில் சித்த மருத்துவம் குறித்து இந்த நூலில் பல தகவல்கள் வழங்கப்பட்டுள்ளன.  

### சித்த மருத்துவம் அறிமுகம்

சித்த மருத்துவம் குறித்து அறிமுகம் செய்யப்பட்டுள்ள இப்பகுதியில் அட்டாங்க யோகம், சித்தர்களின் பேராற்றல்கள், சித்த மருந்துப் பிரயோகங்கள் போன்றவை விளக்கப்பட்டுள்ளன.  

### சித்த மருத்துவத்தின் அடிப்படை

உயிர்த் தாது, வளி(வாதம்), அழல்(பித்தம்), ஐயம்(கபம்) போன்றவை விளக்கப்பட்டு வாத, பித்த, கப் உடலைக் கொண்டவர்களின் உடல் அமைப்பு முறைகள், அவர்களது பழக்க வழக்கங்கள், விருப்பங்கள், வெறுப்புகள் குறித்தும் விளக்கப்பட்டுள்ளன. மேலும் அறுசுவைகளின் செயல்களைத் தெரிவித்து, அதன் அதிகரிப்பாலும் குறைவாலும் ஏற்படும் விளைவுகள் சொல்லப்பட்டு நோயாளிகளைப் பரிசோதிக்கும் முறை, மருந்துகள், பத்தியம் ஆகியவை குறித்தும் விளக்கமளிப்பட்டிருக்கிறது. அன்றாட வாழ்க்கையில் வரும் பொதுவான சில நோய்களுக்கான அறிகுறிகளும், அதற்கான கைமுறை மருந்துகளும் தெரிவிக்கப்பட்டுள்ளன.  

### நோய் நீக்கும் மூலிகைகள்

சில நோய்களின் பெயர்களைத் தலைப்பாகக் கொண்டு அந்நோய்க்கான எளிமையான மருந்துகள் சொல்லப்பட்டுள்ளன.  
sidha  

### வர்ம மருத்துவம்
இத்தலைப்பில் கழுத்துக்கு மேலே முன்புறம் உள்ள 26 வர்மங்கள், கழுத்துக்குக் கீழே, பிறப்புறுப்புக்குக் கீழ் வரை மார்புப்புறம் உள்ள 34 வர்மங்கள், கழுத்துக்கு மேலே, பின்புறம் உள்ள 11 வர்மங்கள், கழுத்துக்குக் கீழே, பிறப்புறுப்புக்குக் கீழ் வரை முதுகுப்புறம் உள்ள 16 வர்மங்கள், கையில் முன்பக்கம் உள்ள 10 வர்மங்கள், காலில் உள்ள 11 வர்மங்கள் என வர்மம் குறித்து படத்துடன் சிறு குறிப்புகள் அளிக்கப்பட்டுள்ளன.  

### காயகற்பம்

காயகற்பம் எனும் மருந்துகள் குறித்த விளக்கம் இப்பகுதியில் தரப்பட்டுள்ளன.  

### யோக முறைகள்

பலவகையான யோகங்கள் குறித்து சிறு படங்களுடன் சிறிய விளக்கமும் அளிக்கப்பட்டுள்ளன.  

### சிறப்பு மூலிகைகள்

இந்தியாவிலிருந்து வெளிநாடுகளுக்கு ஏற்றுமதியாகும் சில மூலிகைகள் குறித்து தெரிவிக்கப்பட்டு அதற்கான விளக்கமும் தரப்பட்டுள்ளன.  

- தமிழ் மருத்துவம் எனப் போற்றப்படும் சித்த மருத்துவம் குறித்து எளிமையாகச் சொல்லப்பட்டுள்ள நூல் இது.
# யோகா கற்றுக் கொள்ளுங்கள் (நூல்)



யோகாவின் அடிப்படைத் தத்துவம் முதல் ஆரோக்கிய வாழ்வுக்கு யோகா உதவும் முறைகள் என அனைத்தையும் இந்த “யோகா கற்றுக் கொள்ளுங்கள்” நூல் விளக்குகிறது. 120 பக்கங்களுடன் இந்திய மதிப்பில் ரூபாய் 60 எனும் விலையில் வெளியிடப்பட்டுள்ளது.  

## நூலாசிரியர்

நூலாசிரியர் கணபதி ராம்கிருஷ்ணன் மும்பையில் உள்ள பாபா அணு ஆராய்ச்சி மையத்தில் விஞ்ஞானியாக ஆறு ஆண்டுகள் பணியாற்றியுள்ளார். ஐந்து இசை ஆல்பங்களை வெளியிட்டிருக்கும் இவர் பத்திரிகைகளில் இசை, நடனம் குறித்த விமர்சனங்களையும் எழுதி வருகிறார்.  

## பொருளடக்கம்

1. யோகா -ஓர் அறிமுகம்
1. மனநலமே உடல் நலம்
1. யோகா- மூன்று அம்சங்கள்
1. ஆசனங்கள்
1. பிராணாயாமம்
எனும் 5 தலைப்புகளில் எளிமையான நடையில் யோகா குறித்து இந்த நூலில் முழுமையான தகவல்கள் வழங்கப்பட்டுள்ளன.  

### யோகா -ஓர் அறிமுகம்

முதல் பகுதியான இதில் யோகா என்றால் என்ன என்பது குறித்து முழுமையாக விளக்கப்பட்டுள்ளது.  

### மனநலமே உடல் நலம்

இத்தலைப்பில் மனநலம் குறித்து விளக்கப்பட்டு அதுவே உடல் நலத்திற்கு உதவுகிறது என்பது குறித்து விளக்கமளிக்கப்பட்டுள்ளது.  

### யோகா- மூன்று அம்சங்கள்

யோகாவில் இருக்கும் மூன்று நிலைகளான ஆசனம், பிராணாயாமம் மற்றும் தியானம் ஆகியவை விளக்கப்பட்டுள்ளன.  

### ஆசனங்கள்

உடலுக்கு வலிமையும், உள்ளத்துக்குத் தெளிவையும் அளிக்கும் நூற்றுக்கணக்கான ஆசனங்கள் இருக்கின்றன போதும் 69 ஆசனங்களின் பெயர்கள் பட்டியலிடப்பட்டுள்ளன. இந்த ஆசனங்களில் மிக முக்கியமான ஆசனங்கள் செய்வது குறித்து விளக்கம் அளிக்கப்பட்டிருப்பதுடன் அதற்கான பலன்களும் தெரிவிக்கப்பட்டுள்ளன.  

### பிராணாயாமம்

பிராணாயாமம் என்கிற மூச்சுப் பயிற்சியில் 12 முறைகள் பட்டியலிடப்பட்டுள்ளன. இவற்றில் முக்கியமான சில மூச்சுப் பயிற்சிகள் குறித்து விளக்கமளித்து அதனால் ஏற்படும் பயன்களும் சொல்லப்பட்டுள்ளன.  

- இன்று உலகம் முழுவது பரவி வரும் யோகாசனப் பயிற்சி முறை குறித்து எளிமையாக விளக்கப்பட்டுள்ள இந்நூலில் உள்ள பயிற்சிப் படங்களில் இருப்பவர் நூலாசிரியர் கணபதி ராமகிருஷ்ணன் என்பது இங்கு குறிப்பிடத்தக்கது.
# மரைக்காயர்



**மரைக்காயர்** (**மரக்காயர்**) (*Maraikkayar*) எனப்படுவோர் தென்னிந்தியாவில் உள்ள இசுலாமிய மக்களின் ஒரு பிரிவினர் ஆவர். இவர்கள் தமிழ்நாடு, கேரளா மற்றும் இலங்கை ஆகிய பகுதிகளில் வசிக்கின்றனர்.  

முஸ்லிம் வணிகர்களான இவர்கள் குறித்த செய்திகள், பாண்டியர் கால ஆவணங்கள், போர்த்துக்கேயர், ஒல்லாந்தர், இடானியர், பிரான்சியர் மற்றும் ஆங்கிலேயரின் பதிவேடுகளில் நிறைய காணப்படுகின்றன. மரைக்காயர், நகுதா, மாலுமி, செறாங்கு, சுக்காணி போன்ற பட்டங்களுடன் ஏராளமான முஸ்லிம் வணிகர்களின் பெயர்கள் இப்பதிவேடுகளில் காணக்கிடக்கின்றன. இவர்கள் வணிகத் தொடர்பு கொண்டிருந்த நாடுகளிலெல்லாம் பெரும் செல்வாக்குடன் விளங்கினர். சில வணிகர்கள் தங்களுக்குத் தேவையான கப்பல்களை வெளிநாடுகளிலிருந்து வாங்கும் அளவிற்கு வசதி படைத்தவர்களாக இருந்தனர். 1722இல் ஆங்கிலேயர் அச்சே நாட்டில் ஒரு வணிகச் சாவடி ஏற்படுத்தும் பொருட்டு அந்நாட்டு மன்னரிடம் அனுமதி பெற, முகம்மது காசிம் மரைக்காயர் மூலமாகவே அணுகவேண்டி வந்தது. இவர் நாகூரைச் சேர்ந்த ஒரு கப்பல் வணிகர்; மேலும் முகம்மது காசிம் மரைக்காயர் பினாங்கிலும், கெத்தானிலும் அந்நாட்டு மன்னர்களிடமும் பெரும் செல்வாக்கு உடையவராக இருந்தார் என்பது மகிழ்ச்சிக்குரிய செய்தியாகும்.  

இவருக்கு ஆங்கிலேய அரசு பல வரிச் சலுகைகளை அளித்துள்ளது.  
இது போன்று தூரக்கிழக்கு நாடுகளில் சிறப்புடன் விளங்கிய நாகூர் வணிகர்கள் பலர் குறித்த செய்திகளும் நமக்குக் கிடைக்கின்றன. இவர்களது வணிகச் சாவடிகள் பினாங்கு, அச்சே, சுமாத்திரா, பெரு, கெத்தா, இலங்கை, பர்மா ஆகிய நாடுகளில் வளமுடன் விளங்கியதை ஆங்கிலேயரின் பதிவேடுகள் தெரிவிக்கின்றன.  

## வேர்ச்சொல்
மரக்கலத்தின் மூலம் கடல் வாணிபத்தில் ஈடுபட்டு வந்ததால் *மரக்கலராயர்* என்றழைக்கப்பட்டு மரக்காயர் > மரைக்காயர் என்றானது.  

## இதனையும் காண்க
- இராவுத்தர்
- பட்டாணி
- தமிழ் முஸ்லிம்கள்
# வரவு நல்ல உறவு



**வரவு நல்ல உறவு** 1981 ஆம் ஆண்டு வெளிவந்த தமிழ்த் திரைப்படமாகும். விசு இயக்கத்தில் வெளிவந்த இத்திரைப்படத்தில் எஸ். வி. சேகர் , ரேகா மற்றும் பலர் நடித்திருந்தனர்.  

## வகை
குடும்பத் திரைப்படம், சமூகத் திரைப்படம்  

## கதை

குடும்பத்தின் மீதும் உறவுகளின் மீதும் அதீத பாசமும் நம்பிக்கை கொண்ட ஒரு தந்தை, குடும்பத்தின் மீதும் உறவுகளின் மீதும் வெறுப்பும், நம்பிக்கையற்ற ஒரு தந்தை இவர்களின் வாழ்வில் நடக்கும் சம்பவங்கள் தான் இப்படத்தின் கதை. தனது பணி ஓய்வு பணத்தை மகன்களுக்கும் மகளுக்கும் பிரித்துக் கொடுத்து விடுகிறார் ஒரு தந்தை. பொறுப்புகளை ஏற்றுக் கொள்கிறோம் என்று சொன்ன மகன்களும் மகளும் தந்தையை நடுத்தெருவில் நிறுத்தி விடுகிறார்கள். உறவுகள் வேண்டாம் என்று இருக்கும் தந்தை மீது பாசத்தைக் காட்டினாலும் அவர் மனம் மாறாததால், பிள்ளைகள் அவர்கள் வீட்டை விட்டு வெளியேறுகிறார்கள். பிள்ளைகள் பிரிந்ததும் பாசத்தை நாடும் தந்தை மனம் மாறி மீண்டும் குடும்பத்தினர் இணைகிறார்கள்.
# பட்டடக்கல்



**பட்டடக்கல்** என்பது, இந்தியாவின் தென்பகுதி மாநிலங்களுள் ஒன்றான கர்நாடக மாநிலத்தில் உள்ள ஒரு நகரம் ஆகும். இது வட கர்நாடகத்தின் பாகல்கோட் மாவட்டத்திலுள்ள மலப்பிரபா ஆற்றங்கரையில் அமைந்துள்ளது. இது பாதமியிலிருந்து 22 கிலோமீட்டர்கள் தொலைவிலும், அய்கொளெயில் இருந்து 10 கிலோமீட்டர் தொலைவிலும் உள்ளது. இங்கு அமைந்துள்ள கிபி 8ஆம் நூற்றாண்டைச் சேர்ந்த நினைவுச் சின்னங்கள் இந்துக் கோயில் கட்டிடக்கலையின் வேசர பாணிக் கட்டிடங்களின் தொடக்ககால வடிவங்களாக அமைந்துள்ளன. 1987 ஆம் ஆண்டில் இந்நினைவுச் சின்னங்களின் தொகுதி உலக பாரம்பரியக் களமாக அறிவிக்கப்பட்டது. இந் நகரத்தில் இந்தியக் கட்டிடக்கலைப் பாணிகளான நாகரப் பாணி, திராவிடப் பாணி என்பவற்றைச் சேர்ந்த கட்டிடங்களும் காணப்படுகின்றன.  

## வரலாறு
பட்டடக்கல், தென்னிந்தியாவின் ஒரு பகுதியை ஆண்ட சாளுக்கிய வம்சத்தினரின் தலைநகரமாக இருந்தது. இவர்கள் ஏழாம், எட்டாம் நூற்றாண்டுகளில் இங்கிருக்கும் கோயில்களைக் கட்டினர் . இங்கே மொத்தம் பத்துக் கோயில்கள் உள்ளன. இவற்றுள் ஒன்று சமணர்களுடையது. நான்கு கோயில்கள் திராவிடக் கட்டிடக்கலைப் பாணியிலும், இன்னொரு நான்கு நாகரப் பாணியிலும் அமைந்துள்ளன. மிகுதி ஒன்று இரண்டும் கலந்த பணியைச் சேர்ந்தது. பட்டடக்கல்லைப் புண்ணிய தலமாகக் கருதிய வாதாபி சாளுக்கிய அரசர்கள் இங்கு முடிசூட்டிக் கொண்டனர். இங்கு முடிசூட்டிக்கொண்ட சாளுக்கிய அரசர்களில் முதலாமவன் விசயாதித்தன் ஆவான்.  

இராட்டிரகூடர் மற்றும் கல்யாணிச் சாளுக்கியர் ஆட்சி காலத்திலும் பட்டடக்கல் முக்கிய நகரமாக இருந்துள்ளது.  

## சாளுக்கியர் பாணிக் கட்டிடக்கலை
கட்டிடக்கலையில் அய்கொளெ ஒரு பள்ளி என்றால், பாதாமியை ஒரு கட்டிடக்கலைக் கல்லூரியாகவும், பட்டடக்கல்லை ஒரு கட்டிடக்கலைப் பல்கலைக் கழகமாகவும் கருதலாம். சாளுக்கியர் பாணி ஐகொளெயில் (கிபி 450) உருவாகியது. அக்காலத்துச் சிற்பிகள் பல்வேறு கட்டிடக்கலைப் பாணிகளை வைத்துச் சோதனையில் ஈடுபட்டனர். அவர்கள் நாகரப் பாணியையும், திராவிடப் பாணியையும் கலந்து இன்னொரு தனித்துவமான பாணியை உருவாக்கினர். ஏழாம் நூற்றாண்டின் நடுப்பகுதியில் கோயில் கட்டும் நடவடிக்கைகள் பாதாமியில் இருந்து பட்டடக்கல்லுக்கு மாறின.  

### கல்வெட்டுகள்

பட்டடக்கல்லில் பல கன்னடக் கல்வெட்டுகள் உள்ளன. அவற்றுள் முக்கியமானவை: ஒன்று விருபாட்சர் கோயில் வெற்றித் தூணில் கன்னடத்தில் பொறிக்கப்பட்டுள்ள எட்டாம் நூற்றாண்டு (733&ndash;745) இரண்டாம் விக்ரமாதித்தன் கல்வெட்டு. மற்றொன்று சங்கமேசுவரர் கோயிலில் உள்ளது. கிபி 1162 ஆம் ஆண்டில் கன்னடத்தில் பொறிக்கப்பட்ட அக்கல்வெட்டில் சங்கமேசுவரர் கோயிலைக் கட்டுவதற்கு சாளுக்கிய அரசன் விஜயாதித்தன் மானியம் வழங்கியதாகக் குறிப்பிடப்பட்டுள்ளது.  

## உலக பாரம்பரியக் களம்

1987 இல் யுனெஸ்கோ பட்டடக்கல்லை உலகப் பாரம்பரியக் களங்களின் பட்டியலில் இணைத்தது.  

பட்டடக்கல்லின் நினைவுச் சின்னத் தொகுதியுள் 10 நினைவுச் சின்னங்கள் அடங்கியுள்ளன:  

- காளகநாதர் கோயில்
- காட சித்தேசுவரர் கோயில்
- சம்புலிங்கேசுவரர் கோயில்
- சங்கமேசுவரர் கோயில்
- சந்திரசேகரர் கோயில்
- விருபாட்சர் கோயில்
- மல்லிகார்ச்சுனர் கோயில்
- காசி விசுவநாதர் கோயில்
- பாபநாதர் கோயில்
- சமணர் கோயில்
# துடுப்பாட்டத்தின் வரலாறு



16 ஆம் நூற்றாண்டின் பிற்பகுதியில் இங்கிலாந்தில் துடுப்பாட்ட விளையாட்டு அறியப்பட்டதாகக் கருதப்படுகிறது. இது 18-ஆம் நூற்றாண்டில் நாட்டில் பரவலாக அறியப்பட்ட விளையாட்டாக மாறியது, 19 மற்றும் 20-ஆம் நூற்றாண்டுகளில் உலகளவில் கவனத்தைப் பெற்றது. சர்வதேச போட்டிகள் 19-ஆம் நூற்றாண்டிலிருந்து விளையாடப்பட்டு வருகின்றன, மேலும் முறையான தேர்வுத் துடுப்பாட்டப் போட்டிகள் 1877 ஆம் ஆண்டிலிருந்து நடைபெற்று வருகின்றன. கால்பந்து கூட்டமைப்பிற்கு அடுத்ததாக துடுப்பாட்டம் தான் அதிக பார்வையாளர்களைக் கொண்ட விளையாட்டாகும்.  

சர்வதேச அளவில், துடுப்பாட்டப் போட்டிகள் பன்னாட்டுத் துடுப்பாட்ட அவையினால் நிர்வகிக்கப்படுகிறது. இதில் நூற்றுக்கும் மேற்பட்ட நாடுகள் மற்றும் பிரதேசங்கள் உறுப்பினர்களாக உள்ளன, இருப்பினும் தற்போது பன்னிரெண்டு அணிகள் மட்டுமே தேர்வுத் துடுப்பாட்டப் போட்டிகளை விளையாடுகின்றன.  

விளையாட்டின் விதிகள் " துடுப்பாட்ட விதிகளில் " வரையறுக்கப்பட்டுள்ளன. இது ஒருநாள் பன்னாட்டுத் துடுப்பாட்டம், தேர்வுத் துடுப்பாட்டம், பன்னாட்டு இருபது20 ஆகிய பல வடிவங்களைக் கொண்டுள்ளது.  

## ஆரம்ப காலம்
சாக்சன் அல்லது நோர்ம்மானியர் காலத்தில், கென்ட் மற்றும் சசெக்ஸ் முழுவதும் அமைந்துள்ள தென்கிழக்கு இங்கிலாந்தில் அடர்ந்த வனப்பகுதிகள் மற்றும் வெட்டவெளிகள் கொண்ட வேல்டில் வசிக்கும் குழந்தைகளால் துடுப்பாட்டம் உருவாக்கப்பட்டது. திட்டவட்டமான முதல் எழுதப்பட்ட குறிப்பு 16-ஆம் நூற்றாண்டின் இறுதிக் காலத்தில் கண்டரியப்பட்டது.  

### முதல் குறிப்பு

1597 இல் (பழைய பாணி - 1598 புதிய பாணி) இங்கிலாந்தில் சர்ரே, கில்ட்ஃபோர்டில் உள்ள பொதுவான நில உரிமை தகராறு தொடர்பான வழக்கில், துடுப்பாட்டம் விளையாட்டைப் பற்றி முதல் திட்டவட்டமான குறிப்பு இருந்தது. ஜான் டெரிக் என்ற 59 வயதான மரண விசாரணை அதிகாரி, தானும் தனது பள்ளி நண்பர்களும் ஐம்பது ஆண்டுகளுக்கு முன்பு இராயல் இலக்கணப் பள்ளியில் படித்தபோது. துடுப்பாட்டம் விளையாடியதாக சாட்சியம் அளித்தார். இதன் மூலம் 1550 ஆம் *ஆண்டு* சர்ரேயில் துடுப்பாட்டம் விளையாடப்பட்டது என்பதை சந்தேகத்திற்கு இடமின்றி நிரூபிக்கிறது, உலகளவில் இந்த விளையாட்டின் ஆரம்பகால ஏற்றுக்கொள்ளப்பட்ட குறிப்பு இதுவாகும்.  

## 18-ஆம் நூற்றாண்டு
சூதாட்டம் மூலமாக துடுப்பாட்டம் வளரத் தொடங்கியது. ஏனெனில், சூதாட்டக்காரர்கள் சிலர் தங்கள் சொந்த அணிகளை உருவாக்குவதன் மூலம் தங்களது சூதாட்டத்தினை வலுப்படுத்திக்கொள்ள இயலும் என நம்பினர். 1660 ஆம் ஆண்டில் மறுசீரமைப்பிற்குப் பிறகு முதல் "கவுண்டி (மாவட்ட) அணிகள்" உருவாக்கப்பட்டதாக நம்பப்படுகிறது.  

## 19-ஆம் நூற்றாண்டு
பிளைன் டி பிளைன்பாலைஸ், 1817]]  
முதன்முறையாக மாவட்டச் சங்க அணிகள் உருவானதன் மூலம் இந்த விளையாட்டு அமைப்பின் அடிப்படை மாற்றத்திற்கும் உட்பட்டது. 1839 இல் சசெக்ஸில் தொடங்கி அனைத்து நவீன காலச் சங்க அணிகளும் 19 ஆம் நூற்றாண்டில் நிறுவப்பட்டன. வில்லியம் கிளார்க் 1846 ஆம் ஆண்டில் *டிராவல்லிங் ஆல்-இங்கிலாந்து லெவனை* உருவாக்கியது. மாவட்டத் துடுப்பாட்டச் சங்கங்கள், தங்களை நிலைநிறுத்திக் கொண்ட உடனேயே, அவர்கள் "துடுப்பாட்ட வீரர் ஏலத்தினை" எதிர்கொண்டனர். வணிக முயற்சியாக இருந்தாலும், உயர்தர துடுப்பாட்ட வீரர்கள் இதற்கு முன் வருகை தராத மாவட்டங்களில் விளையாட்டை பிரபலப்படுத்த இது உதவியது. இதேபோன்ற பிற அணிகளும் உருவாக்கப்பட்டன, இந்த நடைமுறை சுமார் முப்பது ஆண்டுகள் நீடித்தது.
# தி மேட்ரிக்ஸ்


படத்தின் வெற்றி 2003 இல் வெளியான *தி மேட்ரிக்ஸ் ரீலோடெட்* மற்றும் *தி மேட்ரிக்ஸ்வில்யூஷன்ஸ்* ஆகிய இரண்டு தொடர்ச்சிகளுக்கு வழிவகுத்தது. சித்திரக்கதை புத்தகங்கள், ஒளித் தோற்ற விளையாட்டுக்கள் மற்றும் வச்சோவ்ஸ்கி குடும்பத்தினர் பெரிதும் ஈடுபட்டிருந்த தி அனிமேட்ரிக்ஸ் என்ற இயங்குபடத் தொகுப்புத் திரைப்படத்தின் மூலம் மேட்ரிக்ஸ் உரிமை மேலும் விரிவடைந்தது. இந்த உரிமையானது, படங்களில் குறிப்பிடப்பட்டுள்ள சில மத மற்றும் தத்துவக் கருத்துக்களை விரிவுபடுத்தும் புத்தகங்கள் மற்றும் கோட்பாடுகளையும் ஊக்கப்படுத்தியுள்ளது. லானா வச்சோவ்ஸ்கி மட்டுமே இயக்கிய தி மேட்ரிக்ஸ் ரெசரக்சன்ஸ் என்ற நான்காவது படம் 2021 இல் வெளியிடப்பட்டது.  

## வரவேற்பு
*தி மேட்ரிக்ஸ்* பொதுவாகவே, ஆங்காங் அதிரடித் திரைப்படம், புத்தாக்க காட்சி விளைவு மற்றும் கற்பனையாக்க காட்சியமைப்பு ஆகியவற்றின் "புனைதிறன்மிக்க" கலவையோடு வழங்கப்பட்டிருப்பதாக விமர்சகர்களிடமிருந்து நேர்மறையான விமர்சனங்களைப் பெற்றது. *ரோட்டன் டொமாட்டோஸ்* 7.4/10 என்ற மதிப்பெண்ணை வழங்கியது.  

## விருதுகள்
சிறந்த திரை வண்ணத்திற்கான அகாதமி விருது, சிறந்த திரை இயக்கத்திற்கான அகாதமி விருது, சிறந்த இசை கலவையிற்கான அகாதமி விருது மற்றும் சிறந்த இசை கலவையிற்கான அகாதமி விருது ஆகிய நான்கு பிரிவுகளிலும் வெற்றி பெற்று 72 வது அகாடமி விருதுகளில் இந்த படம் பரிந்துரைக்கப்பட்டது. 53வது பிரிட்டிஷ் அகாடமி திரைப்பட விருதுகளில் சிறந்த ஒலி மற்றும் சிறந்த சிறப்பு காட்சி விளைவுகள் உட்பட பல விருதுகளையும் இந்த படம் பெற்றது, மேலும் 26வது சாட்டர்ன் விருதுகளில் வாச்சோவ்ஸ்கிஸ் சிறந்த இயக்குனர் மற்றும் சிறந்த அறிவியல் புனைகதை படத்திற்கான விருதுகளையும் பெற்றார்.
# சையது ஐதர் ராசா


**எஸ்.எச். ரசா** (S. H. Raza) அல்லது **சையது ஹைதர் ராஃசா** (பிறப்பு 22 பெப்ரவரி, 1922- 23 சூலை, 2016), பிரான்சில் 1950 ஆம் ஆண்டு முதல் வாழ்ந்து வந்தாலும் வலுவான இந்திய பிணைப்புகளைப் பராமரிக்கும் ஓர் இந்திய ஓவியர் ஆவார்.  

அவரது ஓவியங்கள் பெரும்பாலும் எண்ணெய் அல்லது அக்ரிலிக் வண்ணங்களால் இந்திய பிரபஞ்சவியல் மற்றும் மெய்யியல் படிமங்களைக் கொண்ட நாயகரில்லா (abstracts) ஓவியங்களாகும். அவருக்கு 1981 ஆம் ஆண்டு பத்மஸ்ரீ மற்றும் லலித்கலா அகாடெமியின் ஆய்வாளர் விருதுகள் வழங்கப்பட்டன. பின்னர் 2007 ஆம் ஆண்டு பத்ம பூசண் விருது வழங்கப்பட்டது..  

அவரது ஓவியம் ஒன்று திசம்பர் 2006 ஏலமொன்றில் $1.4 மில்லியனுக்கு விற்கப்பட்டதாக பதிவாகியுள்ளது..  

## இளமை வாழ்வும் கல்வியும்
சையது ஐதர் ரசா பெப்ரவரி 22,, 1922 அன்று பபாரியா, மத்தியப்பிரதேச மாநிலத்தில் வனத்துறை அதிகாரி சையது மொகமது ராஃசி மற்றும் தஹிரா பேகம் தம்பதியினருக்கு பிறந்தார். தமது 12ஆவது அகவையிலேயே ஓவியம் வரைவதில் ஆர்வம் காட்டினார். தமது 13வது அகவையில் மத்தியப்பிரதேசத்தில் உள்ள தமோ என்னும் நகருக்கு இடம் பெயர்ந்து அங்குள்ள அரசு உயர்நிலைப்பள்ளியில் பள்ளிப்படிப்பை முடித்தார்..  

பள்ளிப்படிப்பைத் தொடர்ந்து நாக்பூர் நகரில் உள்ள நாக்பூர் கலைப் பள்ளியிலும், (1939-43) பின்னர் மும்பையிலுள்ள சர் ஜே.ஜே கலைப் பள்ளியிலும் (1943-47) ஓவியம் பயின்றார். பிரான்சின் தலைநகர் பாரிசிலுள்ள *இகோல் நேசனெல் சுப்பீரியர் தே ப்யூசார்ட்ஸ்* கலைப்பள்ளியில் 1950-1953 ஆண்டுகளில் பிரான்சு அரசு உதவித்தொகையில் பயின்றார். ஐரோப்பாவில் மிகுதியாக பயணம் செய்து தமது படைப்புகளை காட்சிப்படுத்தினார். 1956 ஆம் ஆண்டு *பிரீ டி லா கிரிடிக்* (Prix de la critique) என்னும் விருதினை முதல் பிரெஞ்சல்லாதவராகப் பெறும் பேறு பெற்றார்..  

## மணவாழ்வு
அவருடன் இகோல் தே ப்யூசார்ட்சில் கூடப் படித்த *ஜானைன் மொங்கில்லத்* என்ற ஓவியர் மற்றும் சிற்பவியலாளரிடம் மனதை பறிகொடுத்த சையது 1959 ஆம் ஆண்டு அவரை மணம் புரிந்தார். தமது துணைவியாரின் அன்னையின் விருப்பத்திற்கிணங்க பிரான்சிலேயே வசிக்கவும் உடன்பட்டார்.. ஏப்ரல் 5, 2002 அன்று பாரிசில் ஜானைன் மரணமடைந்தார்.
# அக்‌சய் குமார்


## திரை வாழ்க்கை
குமார் தனது வாழ்க்கையை 1991 இல் *சவுகந்த்* என்ற திரைப்படத்துடன் தொடங்கினார். ஒரு வருடம் கழித்து *கிலாடி* என்ற அதிரடி படத்தின் மூலம் தனது முதல் வணிக வெற்றியைப் பெற்றார். இந்தத் திரைப்படம் 1990 களில் இவரை ஒரு அதிரடி நட்சத்திரமாக நிலைநிறுத்தியது. *மொஹ்ரா* (1994) மற்றும் *ஜான்வர்* (1999) போன்ற பிற அதிரடித் திரைப்படங்களுக்கு மேலதிகமாக, *கிலாடி* திரைப்படம் பல தொடர் திரைப்படங்களுக்கு வழிவகுத்தது. *யே தில்லாகி* (1994) என்ற இவரது ஆரம்பகால காதல் திரைப்படம் நேர்மறையான வரவேற்பைப் பெற்றாலும், அடுத்த பத்தாண்டுகளில் தனது பாத்திரங்களின் வரம்பை விரிவுபடுத்தினார். காதல் படங்களான *தட்கன்* (2000), *அந்தாஸ்* (2003), *நமஸ்தே லண்டன்* (2007), மற்றும் *ஹேரா பெரி* (2000), *முஜ்சே ஷாதி கரோகி* (2004), பிர் ஹேரா பெரி (2006), *ஃபிர் ஹேரா பெரி (2000* ), *பூல் புலையா* (2007), மற்றும் *சிங் இஸ் கிங்* (2008) உள்ளிட்ட பல படங்களில் தனது நகைசுவை நடிப்பிற்காக அங்கீகாரம் பெற்றார். *அஜ்னபீ* (2001) திரைப்படத்தில் எதிர்மறையான பாத்திரம் மற்றும் *கரம் மசாலா* (2005) திரைப்படத்தில் நகைச்சுவை நடிப்பிற்காக பிலிம்பேர் விருதுகளை வென்றார்.  

*ரஸ்டோம்* (2016) படத்திற்காக சிறந்த நடிகருக்கான தேசிய திரைப்பட விருதை வென்றார். இவர் சுயமாகத் தயாரித்த சமூகத் திரைப்படங்களான *டாய்லெட்: ஏக் பிரேம் கதா* (2017) மற்றும் *பேட் மேன்* (2018), அத்துடன் போர்த் திரைப்படமான *கேசரி* (2019) ஆகியவற்றிற்காக மேலும் பாராட்டயும் பெற்றார். மேலும் 2019 இல் வெளியான *மிஷன் மங்கள்*, *ஹவுஸ்ஃபுல்* *4*, *குட் நியூஸ்*, மற்றும் 2021 ஆம் ஆண்டு வெளிவந்த ஆக்ஷன் திரைப்படம் *சூரியவன்ஷி* .ஆகிய படங்கள் திரையரங்க வசூலில் சாதனைகளைப் படைத்தது.  

## தொலைக்காட்சி நிகழ்ச்சி
நடிப்பு மட்டுமின்றி, சண்டை நடிகராகவும் குமார் பணியாற்றியுள்ளார். 2008 இல், இவர் *ஃபியர் ஃபேக்டர்: காட்ரான் கே கிலாடி* என்ற நிகழ்ச்சியை தொகுத்து வழங்கினார். இவர் 2014 இல் *டேர் 2 டான்ஸ்* என்ற உண்மைத் தொலைக்காட்சி நிகழ்ச்சியைத் தொடங்கினார். மேலும் உலக கபடி லீக்கில் விளையாடும் கல்சா வாரியர்ஸ் அணியின் உரிமையாளரும் ஆவார். நாட்டில் பெண்களின் பாதுகாப்பிற்காக தற்காப்பு கலை பயிற்சி பள்ளிகளையும் நிறுவினார். இந்தியாவின் பரோபகார நடிகர்களில் ஒருவரான குமார், பல்வேறு தொண்டு நிறுவனங்களுக்கு ஆதரவளித்து வருகிறார். இவர் இந்தியாவில் முன்னணி விளம்பர அங்கீகாரம் பெற்ற பிரபலமாவார்.  

## கனடா குடியுரிமை
2011 கனடா நடுவண் அரசுத் தேர்தலின் போது அல்லது அதற்குப் பிறகு, கனடா பழமைவாதக் கட்சி அரசாங்கம் குமாருக்கு கனடிய குடியுரிமையை வழங்கியது. 15 ஆகஸ்ட் 2023 அன்று, குமார் இந்தியக் குடியுரிமையை திரும்பப் பெற்றதை உறுதிப்படுத்தினார். மேலும் இந்தியச் சட்டத்தின் ஒரு பகுதியாக கனடிய குடியுரிமை திரும்பப் பெறப்பட்டது.
# சம்பூர்


**சம்பூர்** இலங்கையின் திருகோணமலை மாவட்டத்தில் அமைந்துள்ள ஊர். இவ்வூர் மூதூர் பிரதேச செயலகப் பிரிவுக்குட்பட்டது. மூதூர் நகரிலிருந்து 5 கி.மீ. தொலைவிலுள்ள சம்பூர் பிரதேசம் 2 கிராம அதிகாரி பிரிவுகளைக் கொண்டு 35.9 எக்டயர் பரப்பளவைக் கொண்டுள்ளது.  

சம்பூரண வளம் கொண்டமையால் சம்பூரணம் எனவும் பின்னர் திரிபடைந்து சம்பூர் எனவும் பெயர் பெற்றது என்றொரு கருத்துண்டு. சம்பூர் வயல்கள் நிறைந்ததும், கடல் மற்றும் குளங்களைக் கொண்டதுமான‌ அழகிய கிராமமாகும்.  

சம்பூர் அனல்மின் நிலையம் இங்கு செயல்படுகிறது.  

## வெளியிணைப்புகள்
- இலங்கை அரசினால் அழிக்கப்பட்ட ஒரு அழகிய தமிழ் கிராமத்தின் உண்மைக் கதை **சம்பூர்**
- சம்பூர்: அடிப்படைத் தேவைகளைக் கோரும் மீள்குடியேறிய மக்கள்
# கடோபநிஷத் (நூல்)



வாழ்க்கையின் முடிவு மரணம் என்று நினைத்துக் கொண்டிருக்கிறோம். அதற்குப் பின்பும் வாழ்க்கையின் தனிப்பட்ட தொடர்ச்சி ஒன்றும் இருக்கிறது என்கிறது இந்து சமயம். கடோபநிஷத் எனும் பெயரில் விளக்கப்பட்டுள்ள இந்நூல் 160 பக்கங்களுடன் இந்திய மதிப்பில் ரூபாய் 70 எனும் விலையில் வெளியிடப்பட்டுள்ளது.  

## நூலாசிரியர்

நூலாசிரியர் ஸ்ரீ உமாஷக்தி குறித்த குறிப்புகள் இந்நூலில் தரப்படவில்லை.  

## பொருளடக்கம்

இந்நூல் பகுதி 1, பகுதி 2 என இரண்டு பகுதிகளாகப் பிரிக்கப்பட்டுள்ளது.  

### பகுதி1

1. ஒரு கேள்வியின் விஸ்வரூபம்
1. ஆழமான விஷயங்களைப் பேசும் அழகு உபநிஷதங்கள்
1. விசித்திர யாகம்! வினோத நிபந்தனை
1. எமனுக்கு ஒரு தானம்
1. எமன் தந்த வரங்கள்
1. மரண ரகசியம்
1. எல்லாம் மாயை

-எனும் தலைப்புகளில் வாஜசிரவஜர் எனும் வேதியர் ஒருவர் "விஸ்வஜித்" எனும் யாகம் நடத்துகிறார். இந்த யாகத்தை அருகில் நின்று பார்த்துக் கொண்டிருந்த அவருடைய மகன் நசிகேதன் அடிக்கடி கேள்விகள் கேட்டுக் கொண்டேயிருந்த நிலையில் அவனுடைய தொல்லை பொறுக்க முடியாமல் அவனை எமனுக்குத் தானமாக வழங்குவதாக கூறிவிடுகிறான். இதன்படி நசிகேதன் எமனுலகம் செல்கிறான். அங்கு எமனைச் சந்திக்க முடியாமல் மூன்று நாட்கள் இருக்கிறான். நான்காவது நாள் எமன் வர அவன் மூன்று நாட்கள் காத்திருந்தது அறிந்து வருந்துகிறான். அதற்கு ஈடாக எமன் அந்தச் சிறுவனுக்கு மூன்று வரங்கள் தருவதாகக் கூறுகிறார். சிறுவன் நசிகேதன் முதல் வரமாக பூவுலகிற்கு முன்பிருந்தது போல் செல்ல வேண்டும் என்றும், இரண்டாவது வரமாக சொர்க்கம் குறித்தும், மூன்றாவது வரமாக மரண ரகசியத்தையும் கேட்டு அறிகிறான். இதுதான் கட உபநிஷதம் என்று முதல் பகுதியில் முழுமையான கதை வடிவில் விளக்கமளிக்கப்பட்டுள்ளது.  

### பகுதி 2

1. வாழ்க்கை ருசிப்பதற்கே
1. மனத்தில் குதிக்கும் குரங்கு
1. மனத்துக்கு ஒரு சாட்டை
1. ஆத்மாவின் சட்டைகள்
1. உடலை ஆராதிப்போம்
1. உயிரே, உயிரே...
1. மனம் எனும் மாயக் கண்ணாடி
1. மணல் புத்தி
1. தளும்பி வழியும் எண்ணங்கள்
1. நான்தான் ஆன்மா!
1. பற்றை விடு...ஆசையை அல்ல!
1. இதுதான் பாதை, இதுதான் பயணம்!
1. மரணம் என்பது அரைப்புள்ளி
1. குரு தொலைத்த சாவி
1. காற்றும் கடவுளும்
1. அடிமைகளின் அடிமை
1. வாசலுக்கு வரும் வரங்கள்!
1. துகள்களும், தூசிகளும்!
1. மரணத்தைச் ஜெயிப்போம்!
1. நிலா நிழல்!
1. நாம், நாமாக இருப்போம்!

-எனும் 21 தலைப்புகளில் மனித வாழ்க்கையை எப்படி வாழ்வது என குட்டிக் கதைகள் மற்றும் ஆன்மீகக் கருத்துக்களுடனும் விளக்கப்பட்டிருக்கிறது.
# டிசி காமிக்ஸ்



**நேஷனல் அல்லைடு பப்ளிகேஷன்ஸ்** என்ற பெயரில் 1934-ஆம் ஆண்டு நிறுவப்பட்ட **டிசி காமிக்ஸ்**, அமெரிக்க வரைகதை புத்தகச் சந்தையில் செயல்படும் ஒரு மிகப்பெரிய நிறுவனம் ஆகும். இது டைம் வார்னெர் நிறுவனத்துக்குச் சொந்தமான வார்னெர் பிரதர்ஸ் நிறுவனத்தின் துணை நிறுவனமான டீசீ எண்டர்டயின்மென்ட் இன்க்., நிறுவனத்தின் பதிப்பகப் பிரிவு ஆகும். சூப்பர்மேன், பேட்மேன், வொண்டெர் வுமன், பிளாஷ், கிரீன் லாண்டர்ன், கேப்டன் மார்வெல், கிரீன் யாரோவ், ஜஸ்டிஸ் லீக் மற்றும் டீசீ அண்டத்தின் மற்றவைகளை உள்ளிட்ட நன்கு-அறிந்த கதாப்பாத்திரங்களை கொண்ட புத்தகங்களை டீசீ காமிக்ஸ் தயாரித்து உள்ளது.  

இந்நிறுவனத்தின் பிரபல வரைகதை தொடரான 'டிடக்டிவ் காமிக்சிலிருந்த' தலைப்பெழுத்துக்கள் தான் இந்நிறுவனத்தின் அலுவல் பெயரான 'டிசி' என்றாகியது.நியூ யார்க் நகரத்தில் பிராட்வேயில் எண் 1700-இல் டீசீ காமிக்ஸ் தலைமையகம் உள்ளது. ராண்டம் ஹவுஸ் புத்தகக்கடை சந்தைக்கு டிசிகாமிக்ஸ் புத்தகங்களை விநியோகிக்கிறது, வரிக்கதை புத்தக கடைகளுக்கு விநியோகிக்கிறது.மார்வெல் காமிக்சுக்கு மிகப்பெரிய போட்டியாளர் டிசி காமிக்ஸ். மேலும்,அமெரிக்க வரிக்கதை புத்தகச் சந்தையில் இவ்விரு நிறுவனங்களும் எண்பது விழுக்காட்டைக் கைப்பற்றி உள்ளனர்.  

## திரைப்படங்கள்
# பண்பலை நாதம்


**பண்பலைநாதம்** என்னும் சமூக வானொலியினை ஜெயச்சந்திரன் என்பவர் 28-10-2002 அன்று **வவுனியா**வில் ஆரம்பித்தார். இது வவுனியா சமூகத்தின் கலை, கலாசாரத்தை பிரதிபலித்தது. கட்சிப் பின்னணியோ, அரசியல் பின்னணியோ அற்ற ஒரு வானொலியாக விளங்கியது.  

விடுதலைப்புலிகளுக்கும் இலங்கை அரசிற்கும் இடையில் நிலவிய சமாதான காலத்தில் சிறப்பாக இயங்கிய பண்பலைநாதம் பின் பேச்சுவார்த்தை முறிந்து போர் ஆரம்பமானவுடன் நிறுத்தப்பட்டுவிட்டது. ஜெயச்சந்திரன் ஊடகத்துறை பட்டதாரியாவார்.
# விக்கிப்பீடியா:பங்களிப்பாளர் அறிமுகம்/கே. எஸ். பாலச்சந்திரன்


**கே. எஸ். பாலச்சந்திரன்** ஈழத்தின் அறியப்பெற்ற நாடக, நகைச்சுவை, திரைப்படக் கலைஞர் ஆவார். புலம்பெயர்ந்து கனடாவில் வாழ்ந்த பாலச்சந்திரன் 2014ஆம் ஆண்டு இயற்கை எய்தினார். 2007 முதல் 2013 வரை ஈழத்துக் கலைஞர்கள், ஒலிபரப்புக் கலை, நாடகத் துறை, திரைப்படத் துறை முதலிய துறைகளில் தமிழ் விக்கிப்பீடியாவில் கட்டுரைகள் எழுதினார். நா. சோமகாந்தன், சுப்பு ஆறுமுகம், அ. பாலமனோகரன், ஏரம்பு சுப்பையா, இலங்கை வானொலி நாடகத்துறை, 1999 (திரைப்படம்), நான் உங்கள் தோழன், உடப்பு, கரவெட்டி ஆகிய கட்டுரைகள் இவர் முதன்மையாகப் பங்களித்த கட்டுரைகளில் சில.
# நறுந்தொகை

தமிழில் பிற்காலத்தில் எழுந்த நீதிநூல்களுள் ஒன்று **நறுந்தொகை** ஆகும். இது **வெற்றிவேற்கை** எனவும் அறியப்படும். **அதிவீரராம பாண்டியர்** என்பவர் இந்த நூலின் ஆசிரியர் ஆவார். இளைஞர்கள் நல்ல நெறிகளை அறிய வேண்டி நல்ல சொற்றொடர்களால் இந்நூல் யாக்கப்பெற்றுள்ளது.  

## நூலின் அமைப்பும் சிறப்பும்

நறுந்தொகை என்பது நல்லனவாகிய நீதிகளின் தொகை என்று பொருள் கொள்ளப்பட்டு, பழைய நீதிநூல்களின் சாரமாக அமைந்த எளிமையான நூல் என்று உரைக்கப்படும். மேலும் இந்நூலின் சில சொற்றொடர்கள் புறநானூறு, நாலடியார் போன்ற நூல்களின் பாக்களோடும், சொல்லோடும், பொருளோடும் ஒத்து இருக்கின்றன.  

இந்நூல் எண்பத்தியிரண்டு எளிமையான சொற்றொடர்களால் ஆனது.  

'''*எழுத்து அறிவித்தவன் இறைவன் ஆகும்  
- கல்விக்கு அழகு கசடுஅற மொழிதல்
- உண்டிக்கு அழகு விருந்தோடு உண்டல்
- ஞானிக்கு இல்லை இன்பமும் துன்பமும்
- துணையோடு அல்லது நெடுவழி போகேல்'''

போன்ற எளிமையான ஆயின் பொருள் செறிந்த தொடர்களை உடையது.  

*இஃது இதற்கு அழகு, இஃது இதற்கு அல்ல, இஃது இஃது ஆகாது, இதற்கு இது இல்லை* போன்று ஒரே தன்மையதான நீதிகளை (அல்லது இயல்புகளை) வரிசைபட சொல்லுதல் இந்நூலை மனப்பாடம் செய்ய உதவும் வகையில் அமைந்துள்ளது.  

## ஆசிரியரும் காலமும்

இந்நூலின் ஆசிரியர் அதிவீரராம பாண்டியர் என்ற செய்தி இந்நூலின் பாயிரத்தில் கிடைக்கிறது,  

<blockquote>  
'''வெற்றி வேற்கை வீர ராமன்  
கொற்கை ஆளி குலசேகரன் புகல்  
நற்றமிழ் தெரிந்த நறுந்தொகை தன்னாற்  
குற்றங் களைவோர் குறைவிலா தவரே'''  
</blockquote>  

இதிலிருந்து இந்நூலாசிரியரான அதிவீரராமர் என்பவர் கொற்கை என்னும் நகரை ஆண்ட ஒரு பாண்டிய மன்னர் என்று அறிகிறோம். இவர் தமிழில் மேலும் பல நூல்களை இயற்றியுள்ளார், அவையாவன நைடதம், கூர்மபுராணம், இலிங்கபுராணம், காசிக்காண்டம், வாயு சங்கிதை, திருக்கருவை அந்தாதிகள் ஆகியவை, இந்நூல்கள் பெரும்பானமை வடமொழி நூல்களின் வழியில் பாடப்பெற்றவையாக இருப்பதினால் இவர் அம்மொழியிலும் தேர்ச்சி பேற்றிருந்தார் எனக் கொள்ளலாம்.  

இவரின் காலம் கி.பி. 11 அல்லது 12-ஆம் நூற்றாண்டாக இருக்கலாம்.  

## அழகுப் பண்புகள்
அழகுப் பண்புகள் என்று பின்வருவன குறிப்பிடப்படுகின்றன.  
<poem>  
கல்விக்கு அழகு கசடு அற மொழிதல்  
செல்வர்க்கு அழகு செழுங்கிளை தாங்குதல்  
வேதியர்க்கு அழகு வேதமும் ஒழுக்கமும்  
மன்னர்க்கு அழகு செங்கோல் முறைமை  
வணிகர்க்கு அழகு வரும்பொருள் ஈட்டல்  
உழவர்க்கு அழகு உழுதூண் விரும்பல்  
மந்திரிக்கு அழகு வரும்பொருள் உரைத்தல்  
தந்திரிக்கு அழகு தறுகண் ஆண்மை  
உண்டிக்கு அழகு விருந்தோடு உண்டல்  
பெண்டிர்க்கு அழகு எதிர் பேசாது இருத்தல்  
குலமகட்கு அழகு தன் கொழுநனைப் பேணுதல்  
விலைமகட்கு அழகு தன் மேனி மினுக்குதல்  
அறிஞர்க்கு அழகு கற்று உணர்ந்து அடங்கல்  
வறிஞர்க்கு அழகு வறுமையில் செம்மை  
</poem>
# பிரிட்னி ஸ்பியர்ஸ்



**பிரிட்னி ஸ்பியர்ஸ்** (, பி. டிசம்பர் 2, 1981) ஒரு அமெரிக்கப் பாடகி மற்றும் கேளிக்கையாளர். சிறுவயதிலேயே பொது நிகழ்ச்சிகளில் பாடத் துவங்கிய ஸ்பியர்ஸ் தொலைக்காட்சி நிகழ்ச்சிகள் மற்றும் விளம்பரங்களிலும் நடித்து வந்தார். 1997 இல், 16வது வயதில் தன் முதல் தொழில்முறை பாடகர் ஒப்பந்தத்தில் கையெழுத்திட்டார். அவருடைய முதல் இசைத்தொகுப்பு *பேபி ஒன் மோர் டைம்* 1999 இல் வெளியாகி உலகமெங்கும் பெரும் வரவேற்பைப் பெற்றது. இதுவரை ஏழிற்கும் மேற்பட்ட இசைத் தொகுப்புகளை வெளியிட்டுள்ளார். இவரது இசைத் தொகுப்புகள் 100 மில்லியன் பிரதிகளுக்கு மேல் விற்றுள்ளன.  

## படைப்புகள் பட்டியல்
- * பேபி ஒன் மோர் டைம்* (1999)
- *ஊப்ஸ்!...* *ஐ டிட் இட் அகெய்ன்* (2000)
- *பிரிட்னி* (2001)
- *இன் தி ஸோன்* (2003)
- *பிளாக்அவுட்* (2007)
- *சர்க்கஸ்* (2008)
- *கிரேடஸ்ட் ஹிட்ஸ்: மை பிரெரொகேட்டிவ்* (2004)
- *தி சிங்கிள்ஸ் கலெக்ஷன்* (2009)

## குறிப்புதவிகள்
# ரைட் சகோதரர்கள் (நூல்)



பறவைகளைப் போல் வானத்தில் பறக்க வேண்டும் என்கிற மனிதனின் ஆசையை தங்கள் ஆகாய விமானம் என்கிற அறிவியல் கண்டுபிடிப்பு மூலம் உலகுக்கு அளித்த “ரைட் சகோதரர்கள்” எனும் இந்நூல் 80 பக்கங்களில் வெளியிடப்பட்டுள்ளது.  

## நூலாசிரியர்

நூலாசிரியரான கு.கண்ணன் என்கிற குகன் மென்பொருள் பொறியளராக சென்னையில் பணியாற்றி வருகிறார். இந்நூலுக்கு முன்பாக மூன்று நூல்கள் வெளியிடப்பட்டுள்ளன.  

## பொருளடக்கம்

1. நல்லதொரு குடும்பம்
1. பள்ளிக்கூடம்
1. பாச மலர்
1. வியாபாரி
1. பட்டம் பறக்கட்டும்
1. முதல் பரிசோதனை
1. வெற்றி மேல் வெற்றி
1. எங்கே செல்லும் இந்த பாதை?
1. அமெரிக்க ராணுவம்
1. சகோதரரின் மறைவு
1. ரைட் கம்பெனி

எனும் 11 தலைப்புகளின் கீழாக ரைட் சகோதரர்களின் வாழ்க்கையும், அவர்கள் ஆகாய விமானம் கண்டறிந்த கதையும் சுருக்கமாக விளக்கப்பட்டுள்ளது.
# கலீலியோ கலீலி (நூல்)



பூமியும் மற்ற கிரகங்களும் சூரியனைத்தான் சுற்றி வருகின்றன என்று நிரூபித்துக் காட்டிய “கலீலியோ கலீலி” வாழ்க்கையை 80 பக்கங்களில் வெளியிட்டுள்ளனர்.  

## நூலாசிரியர்

நூலாசிரியரான கு.கண்ணன் என்கிற குகன் மென்பொருள் பொறியியலாளராக சென்னையில் பணியாற்றி வருகிறார். இந்நூலுக்கு முன்பாக மூன்று நூல்கள் வெளியிடப்பட்டுள்ளன.  

## பொருளடக்கம்

1. அரிஸ்டாட்டில் செய்த தவறு
1. பிறந்தேன் வளர்ந்தேன்
1. பெண்டுலம்
1. வேலை கிடைத்தது
1. படுவா பல்கலைக்கழகம்
1. மரினா கம்பா
1. பார் மகளே பார்
1. தியரி ஆஃப் மோஷன்
1. டெலஸ்கோப்
1. இன்னும் சில கண்டுபிடிப்புகள்
1. கோப்பர்னிகன் தியரி
1. ஆலயக் குற்றச்சாட்டு
1. போப் நண்பர்
1. மீண்டும் ஒரு குற்றச்சாட்டு
1. கலீலியோவும் கெப்ளரும்

எனும் 15 தலைப்புகளின் கீழாக “கலீலியோ கலீலி” யின் போராட்டமான வாழ்க்கை இந்நூலில் சொல்லப்பட்டுள்ளது.
# பாபுராஜபுரம்


*பாபுராஜபுரம்* (ஆங்கிலம்:*Baburajapuram*), இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் கும்பகோணம் அருகே இருக்கும் ஒரு கிராமம் ஆகும்.  
## மக்கள் தொகை

இந்திய 2001 மக்கள் தொகை கணக்கெடுப்பின்படி 3101 மக்கள் இங்கு வசிக்கின்றார்கள்.இவர்களில் 1533 ஆண்கள், 1568 பெண்கள் ஆவார்கள். பாபுராஜபுரம் மக்களின் சராசரி கல்வியறிவு 75.24% ஆகும்.  

## ஆதாரங்கள்